[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 13.11.2008

COM(2008) 741 окончателен

СЪОБЩЕНИЕ ОТ КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

Дейност на Европейския център за профилактика и контрол на заболяванията по отношение на заразните болести: положителни резултати от създаването на центъра досега, планирани дейности и необходими ресурси {SEC(2008) 2792}

СЪОБЩЕНИЕ ОТ КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

Дейност на Европейския център за профилактика и контрол на заболяванията по отношение на заразните болести: положителни резултати от създаването на центъра досега, планирани дейности и необходими ресурси

Въведение

Европейският център за профилактика и контрол на заболяванията (ECDC) е агенция на ЕС, която е натоварена с функции по мониторинг, оценяване и предоставяне на информация за заплахи за човешкото здраве, произтичащи от заразни болести. Центърът е разположен в Стокхолм и започна своята дейност през май 2005 г.

В ЕС общественото здраве продължава да е предимно в сферата на компетенции на държавите-членки, като същевременно ECDC подкрепя работата на националните агенции за контрол на болестите в Европа. Центърът събира епидемиологични данни от целия свят и спомага за действието на системата за бързо предупреждение на ЕС за появата на огнища на инфекциозни болести. Той изготвя статистически данни на равнище ЕС и анализи за всички важни инфекциозни заболявания. Когато системата за предупреждение идентифицира поява на огнище, чиято степен на сериозност представлява заплаха на равнище ЕС, или когато въз основа на статистическите данни се открие обезпокоителна тенденция, ECDC изготвя бързо оценка на степента на заплахата за общественото здраве в Европа. Когато са налице въпроси, които изискват научен съвет на равнище ЕС, ECDC мобилизира знание и експертни познания от цяла Европа за неговото изготвяне. По искане на държава-членка ECDC може да изпрати експерти на място, за да помогнат на националните органи да се справят с появата на огнище. При всичките си дейности ECDC работи в тясно сътрудничество с Европейската комисия, държавите-членки и други партньори като Световната здравна организация (СЗО), за да предотвратява и осигурява контрол на болестите и да предоставя информация за констатациите си на общността в Европа, занимаваща се с въпроси от областта на общественото здраве, както и на широката европейска общественост.

Резултатите от независима оценка на дейностите на ECDC показват, че основните заинтересовани от дейностите му страни — Комисията и държавите-членки — оценяват значението на предоставяните от Центъра услуги и смятат, че той има сериозен принос в борбата срещу инфекциозните болести.

Същевременно обаче Центърът е все още на ранен етап от своето развитие. Основните предоставяни от него услуги са полезни, но не отговарят на всички потребности и очаквания на заинтересованите от дейностите му страни. Например необходими са значителни допълнителни усилия, за да бъдат подобрени качеството и сравнимостта на данните за наблюдението на болестите на цялата територия на ЕС. Работата на ECDC по доизграждането на капацитета за обществено здравеопазване в държавите-членки изисква консолидация и напредък, а експертното съдействие, което центърът може да предостави на отделните национални органи, понастоящем е твърде ограничено. Освен това още много остава да бъде направено в посока на изграждане на резерв от знание относно ефективните мерки за превенция на инфекциозните болести.

През 2007 г. Управителният съвет на ECDC, който включва представители от всички държави-членки, Европейската комисия и Европейския парламент, прие стратегическа многогодишна програма за центъра до 2013 г. [1], в която се конкретизират очакваните до 2013 г. постижения и необходимите (за това) ресурси. Макар че размерът на исканите във въпросната програма инвестиции е значителен, това следва да се разглежда през призмата на въздействието на инфекциозните болести както върху икономиката, така и върху хората.

Едно ефективно сътрудничество на равнище ЕС може да спомогне за подобряване на дейностите за превенция и контрол на болестите на територията на цяла Европа, да допринесе за изграждането на готовност за реагиране срещу сериозни епидемии, а при поява на огнища от по-обичайно естество — да гарантира бързото им овладяване. Подобряването на капацитета в тази област на равнище ЕС е следователно една разумна инвестиция.

1. Цел на настоящото съобщение

Настоящото съобщение заедно с приложената финансова обосновка цели да представи преглед на направеното от ECDC през първите три години от съществуването му, както и на плановете за бъдещото му развитие. В тази връзка в съобщението ще се наблегне по-специално на:

- приоритетите, набелязани в Стратегическата многогодишна програма на ECDC за периода 2007—2013 г. с оглед изпълнението на мандата на Центъра да подсили защитните механизми на Европа срещу инфекциозни болести

- финансовите перспективи за периода 2007—2013 г.

- елементите от заключенията на външната оценка на центъра

- европейската добавена стойност на центъра през първите му години на съществуване

2. Настоящ мандат

Съгласно Регламент (ЕО) № 851/2004, с който се учредява ECDC, „мисията на Центъра е да определи, оцени и съобщи за съществуващите и възникващи заплахи за човешкото здраве от заразни болести. В случаи на появи на болести с неизвестен произход, които могат да се разпространят в рамките на Общността или към Общността, Центърът може да действа по своя инициатива, докато източникът на огнището на болестта стане известен, а след това в сътрудничество с компетентните органи на национално равнище или на равнище Общност, съобразно случая“.

3. Основни постижения (2005—2007 г.)

Общи положения

В областта на наблюдението на болестите и на бързото предупреждение е важно да се признае фактът, че ECDC можеше да разчита на системи, които функционираха преди създаването му. Първите мрежи за събиране на данни за инфекциозните болести за цялата територия на Европа (за ХИВ/СПИН и туберкулоза) бяха създадени повече от десетилетие преди началото на работата на ECDC. До 2005 г. — годината, в която ECDC започна да функционира — съществуваха общо 17 специализирани мрежи за наблюдение (Dedicated Surveillance Networks - DSNs), които събираха данни за различни болести или групи болести. Всяка от тях разполагаше със собствени структури, система за отчитане и бази данни. Едно от основните предизвикателства пред ECDC в началния етап от неговата работа беше преминаването към една по-интегрирана система за събиране на данни за инфекциозните болести на равнище ЕС. Постепенно ECDC поемаше дейностите на тези мрежи и създаваше „едно гише“ за данните на равнище ЕС.

В областта на бързото предупреждение от 2007 г. насам ECDC е домакин от името на Европейската комисия на Системата на ЕС за ранно предупреждение и реагиране на заплахи за здравето (Early Warning and Response System on Health Threats - EWRS). Тази надеждна система позволява на органите за здравеопазване на държавите-членки да обменят предупреждения за появата на огнища на болести, които биха могли да се разпространят през границите. Макар че тази система съществуваше вече от няколко години, ECDC я обогати със своя капацитет за анализ на епидемиологични сведения — информация, получена от медиите или други неофициални източници от целия свят — както и с капацитета си за бърз анализ на идентифицирани заплахи.

Възможността на ECDC да предоставя оценки на риска и научни съвети, които допринасят за вземането на решения на равнище ЕС, е новост за здравната сигурност в Европа. През 2003 г. когато ТОРС (тежък остър респираторен синдром) беше причина за безпокойство в световен мащаб и за всички страни от ЕС, не съществуваше механизъм за изработване на обща оценка на риска за Европа или за отправяне на препоръка относно равнището на нужния отговор. Държавите заеха различни позиции по такива въпроси като тeзи дали хората, влизащи в ЕС от заразени държави, трябва да бъдат проверявани за ТОРС или дали на гражданите на ЕС трябва се препоръчва да не пътуват до Далечния изток. Смисълът на изработването на общо за ЕС становище по такива мерки е следният: предвид отворените граници между държавите от ЕС, проверяването на влизащите в ЕС хора може да е ефективно само ако се прави във всички държави-членки.

Освен че притежава капацитет и изградени системи за реагиране в спешни ситуации, ECDC работи с Комисията и с другите държави-членки за подобряване степента на подготвеност на ЕС за реагиране при епидемии, както и за подобряване на системите на ЕС за превенция и контрол на основните инфекциозни болести, които заплашват здравето на хората. Подобряването на степента на подготвеност и на резерва от знание за общественото здраве са нови дейности на равнище ЕС. Макар че преди създаването на ECDC обучението на експерти в областта на общественото здраве се финансираше от Програмата на ЕС за общественото здраве, ECDC значително разшири тази функция по изграждане на капацитет.

Мисията на центъра обхваща и откриването на сериозни празноти в основаното на факти знание за общественото здраве, като откриването на такива празноти е задължителен елемент от предоставяните от ECDC научни съвети и научни становища. За да задоволи потребностите от изследвания в областта на общественото здраве, центърът работи тясно с Генерална дирекция „Здравеопазване и потребители“ (ГД SANCO с нейната програма за здравеопазване) и Генерална дирекция „Изследвания“ (ГД RTD, главно с нейната рамкова програма).

Координацията с ГД „Здравеопазване и потребители“ включва официални срещи на ECDC и SANCO C3 за взаимно информиране относно работните програми, като мониторингът се осъществява посредством видеоконференции веднъж на всеки два месеца. Координацията с ГД „Изследвания“ се осъществява посредством участието на директора на ECDC като член на Консултативния съвет на ГД „Изследвания“ (по-специално с цел включването в поканите за представяне на оферти, публикувани от ГД „Изследвания“, на набелязаните от експертите на ECDC нужди от изследвания в областта на общественото здраве). Освен това са налице чести контакти между Комисията и персонала на ECDC относно поредица от инициативи, при които се обсъждат и потребностите от изследвания. Два скорошни примера включват среща относно необходимостта от нови средства за диагностициране на туберкулозата и среща относно изследване за предаването на грип.

Посредством тези формални и неформални механизми ECDC се стреми да създаде полезни взаимодействия и да избегне дублирането с други финансирани от Комисията програми в неговата сфера на дейност.

Оценка на центъра

Външната оценка на центъра беше възложена след открита покана за представяне на оферти през май 2007 г. с цел оценка на а) евентуалната нужда от разширяване обхвата на дейността на Центъра към други дейности на общностно равнище в областта на общественото здраве, по-специално на мониторинга на здравето и б) насрочването на следващи подобни прегледи (член 31 от Регламент 851/2004/EО).

Окончателният доклад[2] беше предаден на Управителния съвет през септември 2008 г. Оценителите стигат до извода, че „ECDC се е справил добре, като се има предвид предисторията му, т.е. че функционира само от две години“. В доклада се прави заключението, че „ съществуването на ECDC се счита за уместно и че той може да започне да задълбочава дейностите си “ и се потвърждава още веднъж, че „ центърът е направил значителен принос в борбата със заразните болести, успял е да се докаже като независим център с високи научни постижения, възприеман е от заинтересованите страни като източник на добавена стойност, който предоставя по-специално изключително полезна информация и възможности за контакти, и се отличава с ярко присъствие на международната сцена “. Оценителите отбелязват също и редица въпроси, на които трябва да бъде обърнато внимание, по-специално продължаване на сътрудничеството в областта на комуникацията между различните действащи лица при възникване на риск, както и изясняване на ролята и отговорностите на Комисията, ECDC и държавите-членки при оценка и управление на риска.

Външните оценители също препоръчват на ECDC да продължи да подобрява ефикасността си, по-специално чрез по-нататъшното развитие на системите за управление на информацията, чрез засилване координацията между функционалните единици и хоризонталните програми за отделни болести и чрез определяне на по-ясни работни процедури.

Във връзка с възможната промяна на мандата на агенцията в доклада за външна оценка се достига до заключението, че ECDC следва да се съсредоточи върху консолидирането на сегашните си задачи, които съдържат възможности за започването от Центъра на нови дейности в рамките на съществуващия мандат.

4. Предизвикателствата (2007—2013 г.)

Изпълнение на мандата чрез изпълнение на многогодишната стратегическа програма

В съответствие с член 14, параграф 5, буква г) от учредителния за ECDC регламент, през юни 2007 г. Управителният съвет на центъра прие многогодишна стратегическа програма за периода 2007—2013 г., която представлява рамката за изпълнението на определените в мандата ѝ задачи. Съответно бяха изработени и годишните работни програми на центъра за 2007 г. и за 2008 г. Анализът на ситуацията по отношение на заразните болести в ЕС, който се съдържа в първия годишен епидемиологичен доклад, даде възможност на центъра да набележи ключовите предизвикателства, пред които е изправена Европа. Многогодишната стратегия се стреми да намери отговори за тях.

Бяха набелязани седем оперативни цели. Ще се положат усилия за няколко на брой приоритетни действия. Следващата таблица обобщава основните оси на многогодишната стратегическа програма и това, което се отнася към тях в настоящата оперативна структура на ECDC.

Цели на многогодишната стратегическа програма на ECDC за периода 2007—2013 г. | Структура на ECDC (и препратка към учредителния регламент) |

До 2013 г. |

1. „ECDC трябва да е допринесъл значително за резерва от научно знание за заразните болести и техните последици за здравето, основните фактори, които са от решаващо значение за последните, методите за тяхната превенция и контрол, и изначално заложените характеристики, които спомагат за подобряване на ефективността и ефикасността на програмите за тяхната превенция и контрол“. | Програми по отделни болести: а. инфекции на дихателните пътища (грип и туберкулоза); б. инфекции, предавани по полов път, включително ХИВ и вируси, предавани по кръвен път; в. болести, предавани чрез храната и водата, и зоонози; г. нови болести и векторно преносими заболявания; д. болести, предотвратими чрез ваксини е. антимикробна резистентност и вътреболнични инфекции (Член 2 от Решение 2119/98/ЕИО) |

2. „ECDC ще играе ролята на звено, отговорно за наблюдението на заразните болести в Европейския съюз, и на авторитетен пример за подобряване на системите за наблюдение в държавите-членки“. | Наблюдение (Член 5, параграф 11) |

3. „Репутацията на ЕCDC като структура с високи научни постижения и водeща роля ще бъде категорично затвърдена сред партньорите му в областта на общественото здраве, а ЕCDC ще бъде важен източник на научна информация и съвети по заразните болести за Комисията, Европейския парламент, държавите-членки и техните граждани“. | Научни съвети (Член 6) |

4. „ЕCDC ще бъде референтна точка в Европейския съюз за откриването, оценката, разследването и координацията на ответната реакция срещу новопоявяващи се заплахи от заразни болести, включително заплахи, свързани с умишленото освобождаване на биологични агенти, както и от поява на болести с неизвестен произход“. | Подготвеност и възможност за реагиране (Член 8, параграф 10) |

5. „До 2013 г. ЕCDC ще бъде основният референтен център в Европейския съюз за подобряване и изграждане чрез обучение на капацитета за превенция и контрол на заразни болести и болести с неизвестен произход“. | Обучение (Член 9) |

6. „Постигането на резултати от ЕCDC в областта на комуникацията ще се изразява в това, че до 2013 г. ECDC ще се превърне в основния европейски източник на авторитетна и независима научна и техническа информация в тази област и референтна точка за комуникиране на риска от заразни болести“. | Комуникация в областта на здравето (Членове 11 и 12) |

7. „ECDC ще има структурирана програма за сътрудничество по въпросите на заразните болести с всички държави-членки, Комисията и други свързани с това агенции на ЕС и ще поддържа тясно сътрудничество със СЗО и други избрани партньори на регионално и глобално ниво“. | Партньорства (Членове 4, 5, 10, 12) |

8. „Да се грижи за управлението, да играе водеща роля, да осигурява стройно управление, организация и да насърчава качеството при предоставянето на услуги, а за улесняването за оперативните дейности на центъра — да работи за правилното и ефикасното управление на човешките и финансовите ресурси и да допринася за добрата работна среда в центъра“. | Администрация и кабинет на директора |

Планирани приоритетни дейности и свързаната с това нужда от персонал

Основното предизвикателство пред развитието на ECDC е да осигури експертни познания за всички 55 категории болести, за които ECDC отговаря, а това все още не е направено. Следователно във връзка с програмите за отделните болести са предвидени значителни допълнителни човешки ресурси, а същевременно нарастването на капацитета на функционалните единици засяга експертни познания в категориите болести.

Освен това експертните познания за осъществяване на задачите на ECDC са специализирани, като се изисква преди всичко докторска степен по медицина, което обяснява предлаганото съответстващо степенуване на длъжностите[3], както се изиква и техническо и административно съдействие, така че експертите да могат напълно да се посветят на своята работа по същество.

Индикатори за обема на работа

2007 | 2008 | 2009 | 2010 | % промяна 2008/2010 | Нарастване на персонала 2008/2010 г. |

Цел 1 (Програми по отделни болести) | 89% a) |

Брой на плановете на ЕС за отделни болести (съществуващи) | 0 | 1 | 2 | 5 | 400% |

Брой на инициативите в подкрепа на плановете за отделни болести (DSP*) и подпомагане на усилията на отделните държави | 3 | 7 | 14 | 18 | 157% |

Брой на посещенията в отделните държави | 4 | 7 | 10 | 15 | 114% |

Насоки, свързани с плановете за отделни болести | 3 | 5 | 9 | 12 | 140% |

*Програми за отделни болести |

a) 16 допълнителни служители, като така персоналът достига 34 души, главно старши експерти, в набелязани за приоритетни области, в които капацитетът трябва да бъде изграден или подобрен като антимикробна резистентност, наблюдение на Legionella, болести, предавани чрез храната и водата, грип. |

Цел 2 (Наблюдение) | 2007 | 2008 | 2009 | 2010 | 45% б) |

Съдействие за функционирането на TESSy* / обучение на държавите-членки | 0 | 215 | 150 | 150 | -30%** |

Подобрена информация относно болестите, за които се докладва в рамките на TESSy* (47 болести) | 8 | 12 | 18 | 27 | 125% |

Брой доклади | 2 | 4 | 8 | 11 | 175% |

Брой на експертни срещи | 14 | 17 | 28 | 28 | 65% |

(координационни групи, работни групи по наблюдението) |

*TESSy: Европейска система за наблюдение |

**Базисната година 2008 г. е годината на въвеждане на Tessy, поради което са необходими повече обучения |

б) Необходими са 10 допълнителни служители — преди всичко експерти в управлението на данни и общо управление — като така персоналът достига 32 души, за да се повишат капацитетът и уменията за координация и така се гарантира прехвърлянето на всички мрежи към ECDC |

Цел 3 (Научни съвети) | 2007 | 2008 | 2009 | 2010 | 59% в) |

Брой на научните становища и насоки, предоставени на държавите-членки | 10 | 12 | 14 | 20 | 67% |

Брой на съветите за бързо реагиране, предоставени по искане на Комисията/Европейския парламент | 8 | 20 | 30 | 30 | 50% |

Брой на новостите/актуализациите, съдържащи ключови научни констатации | 50 | 75 | 120 | 150 | 100% |

Брой на срещите на експерти | 7 | 10 | 25 | 35 | 250% |

Брой на часовете на седмица, посветени на научна работа | 100 | 150 | 180 | 200 | 33% |

в) Необходими са 10 допълнителни служители, като така персоналът достига 27 души, които да предоставят научни съвети, за да се разшири обхвата на работата във връзка с екологичните фактори (промените в климата), влияещи на инфекциозните болести, както и във връзка с икономическия капацитет за понасяне на последствията от болестите, като всички тези области са ключови за работната програма |

Цел 4 (Подготвеност и възможност за реагиране) | 2007 | 2008 | 2009 | 2010 | 57% г) |

Мониторинг на заплахи | 168 | 300 | 350 | 400 | 33% |

Брой на актуализациите | 1.360 | 2.400 | 2.800 | 3.200 | 33% |

Оценка на заплахите | 142 | 250 | 300 | 330 | 32% |

Заплахи, изискващи специфичен отговор | 66 | 110 | 130 | 150 | 36% |

Оценката на заплахите, разпространена сред EWRS/на уеб сайта | 9 | 16 | 18 | 20 | 25% |

г) Необходими са 8 допълнителни служители, като така персоналът достига 22 души, по-специално с цел доизграждане на подготвеността и възможността за реагиране; придобиване на експертни знания в областта на биотероризма, разрастване на капацитета за откриване на заплахи и гарантиране на всеобхватно покритие във всички държави-членки |

Цел 5 (Обучение) | 2007 | 2008 | 2009 | 2010 | 33% (д) |

Брой на обучените по EPIET (Европейска програма за обучение по епидемиологична интервенция) | 18 | 19 | 22 | 27 | 42% |

Участници от държави-членки | 185 | 280 | 320 | 400 | 43% |

Брой на седмиците за обучение | 15 | 20 | 23 | 26 | 30% |

д) 2 допълнителни служители, като така персоналът достига 8 души, необходими за по-нататъшното развитие на капацитета за обучение |

Цел 6 (Комуникация в областта на здравето) | 2007 | 2008 | 2009 | 2010 | 67% е) |

Брой на международните срещи | 4 | 6 | 7 | 75% |

Брой на абонатите на Eurosurveillance | 10.256 | 14.300 | 16.000 | 17.500 | 22% |

Брой на публикуваните статии в Eurosurveillance | 254 | 310 | 335 | 360 | 16% |

Брой на уеб материалите | 2.484 | 3.500 | 10.000 | 15.000 | 329% |

Брой на многоезичните уеб материали | 0 | 400 | 2.000 | 3.000 | 650% |

Брой на наръчниците за водене на кампании в областта на общественото здраве | 1 | 2 | 3 | 3 | 50% |

Брой на информационните щандове на научни срещи | 9 | 18 | 25 | 30 | 67% |

Брой на съобщенията за пресата/изявленията | 40 | 45 | 50 | 60 | 33% |

Брой на мултимедийните новини/предавания по интернет | 7 | 5 | 8 | 12 | 140% |

е) Необходими са 10 допълнителни служители (експерти в областта на научната комуникация, на уеб услугите, редактори), като така персоналът ще достигне 25 души (тази необходимост е потвърдена и от външните оценители), с цел подобряване на комуникацията в областта на здравето, като тя стане по-ефикасна, като се осигури поемане и разпространение на информацията от държавите-членки, информация за медиите и за обществото като цяло. |

Цел 7 (Партньорства) | 2007 | 2008 | 2009 | 2010 | 50% ж) |

Брой на контактите с компетентни органи | 75 | 85 | 90 | 95 | 12% |

Срещи/видеоконференции с Комисията/Европейския парламент/Органи на ЕС | 52 | 65 | 77 | 82 | 26% |

Срещи/видеоконференции със СЗО | 18 | 24 | 30 | 30 | 25% |

Срещи/видеоконференции със страните-кандидатки | 0 | 10 | 18 | 24 | 140% |

ж) Необходими са 2-ма допълнителни служители като така персоналът ще достигне 6 души, за да бъде поет увеличеният обем работа поради създаването на компетентни органи и необходимостта от заздравяване на контактите с институциите на ЕС в областта на политиката на съседство |

Цел 8 (Вътрешна) | 2007 | 2008 | 2009 | 2010 | 35% з) |

Индикаторите за цел 8 са по-скоро количествени отколкото качествени и трябва да отчитат доколко адекватно (в смисъл на време и качество) е справянето с оперативните изисквания. |

Някои индикатори обаче, които могат да бъдат използвани, и зависят от бюджета и нарастването на персонала, са посочени по-долу: |

Брой на поетите задължения | 359 | 450 | 500 | 550 | 22% |

Брой на плащанията | 3.885 | 5.000 | 6.500 | 7.000 | 40% |

Брой на заявените мисии | 660 | 810 | 950 | 1.050 | 30% |

Брой на ден на исканията за съдействие към бюрото за ИКТ съдействие | 15 | 35 | 50 | 55 | 57% |

Брой на участниците в срещи/семинари, и др. | 1.571 | 1.704 | 1.800 | 1.950 | 14% |

Брой на интервютата за наемане на работа | 470 | 390 | 390 | 290 | -26%* |

*по-малък брой на новия персонал, когато вече има персонал за съответната функция. Все пак се очаква промяна по посока на засилено учене и увеличени потребности за развитие. |

з) Необходими са 12 допълнителни длъжности, за да се отговори на предизвикателствата, породени от разрастването на организацията и специфичната ѝ сфера на дейност, включително експерт по стратегическо управление, кадър с богат научен опит, управител на сградния фонд, специалисти в областта на ИКТ, сигурността и непрекъснатост на дейността. |

Развитие на ресурсите

№ 2 | Наблюдение | 13 | 22 | 10 | 32 |

№ 3 | Научни съвети | 12 | 17 | 10 | 27 |

№ 4 | Подготвеност и възможност за реагиране | 11 | 14 | 8 | 22 |

№ 5 | Обучение | 5 | 6 | 2 | 8 |

№ 6 | Комуникация в областта на здравето | 7 | 15 | 10 | 25 |

№ 7 | Партньорства | 2 | 4 | 2 | 6 |

№ 8 (вътрешна) | Управление Административни услуги | 8 20 | 8 26 | 2 10 | 10 36 |

Общо | 90 | 130 | 70 | 200 |

Финансовото въздействие на нарастването на персонала е вече включено в бюджетните прогнози на центъра. Размерът на субсидиите, очаквани от бюджета на Общността, е в пълно съответствие с настоящото финансово програмиране на Комисията и съобразен с многогодишната финансова рамка за периода 2007—2013 г.

Сумите са в милиони евро

Основен бюджет на ECDC (текущи цени) според финансовата рамка за периода 2007—2013 г.

Таблицата по-долу показва развитието на отпусканите бюджетни суми през периода 2007—2013 г.

Суми в хиляди евро

17 03 03 01 | Незадължителен | Многогодишни | НЯМА | ИМА | НЯМА | № 3б |

17 03 03 02 | Незадължителен | Многогодишни | НЯМА | ИМА | НЯМА | № 3б |

4. ОБОБЩЕНИЕ НА РЕСУРСИТЕ

4.1. Финансови средства

4.1.1. Обобщение на бюджетните кредити за поети задължения (БКПЗ) и бюджетните кредити за плащания (БКП)

млн. евро (до третия знак след десетичната запетая)

Оперативни разходи[4] |

Страни членки на ЕИП/ЕАСТ | е | 0,604 | 0,935 | 1,000 | 1,450 | 1,500 | 1,530 | 1,550 | 8,569 |

ОБЩО БКПЗ, включително съфинансирането | a+в+г+д+е | 28,309 | 40,235 | 50,700 | 57,850 | 59,000 | 60,230 | 61,350 | 355,719 |

4.1.2. Съвместимост с финансовото планиране

( Предложението е съвместимо със съществуващото финансово планиране.

( Предложението ще се нуждае от повторно планиране на съответните функции във финансовата перспектива.

( Предложението може да наложи прилагане на разпоредбите на Междуинституционалното споразумение[5] (т.е. инструмента за гъвкавост или преразглеждане на финансовата перспектива).

4.1.3. Финансово отражение върху приходите

( Предложението няма финансови отражения върху приходите

( Предложението има финансово отражение – неговият ефект е следният:

4.2. Човешки ресурси (еквивалент на пълно работно време) (включително длъжностни лица, временно нает и външен персонал) — за повече информация вж.точка 8.2.1.

Не се прилагат

5. ХАРАКТЕРИСТИКИ И ЦЕЛИ

5.1. Нужди, които трябва да се посрещнат в краткосрочен или дългосрочен план

ЕС е изправен пред редица заразни болести — болести, които ще продължават да съставляват заплаха за човешкото здраве в обозримото бъдеще. Тъй като хора, животни и стоки сега могат да се движат свободно из съюза, необходимостта от общ подход за предотвратяване разпространението на болести става все-осезателна. Макар че превенцията и грижата за здравето все още се подчиняват на принципа на субсидиарност, налице е ясна потребност от съществуването на център като ECDC, който да спомогне за функционирането на един координиран подход.

Освен страданията, които причиняват на населението, заразните болести нанасят сериозен удар на националните бюджети: бактериите, които са устойчиви на лечението с антибиотици предизвикват инфекции, които удължават престоя в болницата и изискват специални медицински грижи; смята се, че една нова пандемия от грип нанася икономически загуби на страните, които се равняват на няколко процента от техния БВП; лечението на ХИВ заразата предизвиква значителни разходи в редица държави-членки. Даже превенцията на заразните болести има своята цена: половин дузина различни ваксини се прилагат на почти всички деца на територията на ЕС и цената им не е незначителна.

За ECDC е предизвикателство да спомогне за разработването на най-добрите и най-ефективните от гледна точка на разходите методи на превенция, както и да оказва съдействие на държавите-членки при тяхното прилагане. Крайната цел е ликвидирането на дадена болест, което би довело до значителни икономически печалби, подобно на случая с ликвидирането на вариолата преди 30 години. Макар че това може да не е възможно за много болести, ликвидирането например на морбилите в ЕС е категорично постижима цел.

5.2. Добавена стойност въз основа на участието на Общността, съответствие на предложението с други финансови инструменти и възможно полезно взаимодействие

Добавената стойност от участието на Общността и необходимостта от засилено сътрудничество между държавите-членки бяха илюстрирани в предложението от 2003 г., което доведе до създаването на агенцията. Оттогава досега ECDC оправда очакванията във всички обхванати от мандата му области.

Добавената стойност на приноса на ECDC на равнище ЕС се състои в предоставянето на консолидирани анализ и общ поглед върху фактите, подкрепящи превенцията и контрола на заразните болести. Заедно с компетентните си органи, центърът открива празноти и спомага за формулирането и утвърждаването на програма за изследвания в областта на общественото здраве. Чрез прилагането на координиран на европейско ниво подход към наблюдението, събирането на данни може да бъде стандартизирано, а ефективността от гледна точка на разходите подобрена, като се предоставят сравними данни, които информират лицата, отговорни за изработването на политики, относно ефективните мерки за превенция и контрол.

Центърът действа и като платформа за контакти между държавите-членки по отношение на обмена на добри практики, които са резултат от предприети основаващи се на факти действия. ECDC разработва на централно ниво оценки и ръководни документи за ЕС — нещо, което е особено търсено от малки държави или от държави с ограничен капацитет в тази област.

При работата си по подобряване степента на подготвеност, центърът предоставя на държавите-членки редовна актуална информация за международната епидемиологична ситуация. Това е дейност, която може с времето да замести необходимостта от това всяка страна да инвестира в ресурсоемко събиране на епидемиологични сведения. Чрез бързи оценки на събития с отношение към общественото здраве, ECDC може също да улеснява координирането на действия срещу заплахи, които засягат няколко държави-членки.

Функциите по наблюдение и по реагиране се влияят благоприятно от преподаването на общи за целия ЕС методи, което се провежда чрез разни курсове, организирани от центъра за национални експерти в тази област от държавите-членки.

ECDC оказва съдействие на Комисията при създаването на активна мрежа за комуникация на рискове, тъй като поради съществуването на мрежи за комуникация, установени в „мирно време“, комуникациите при действия в сериозни за здравето бъдещи кризи може да се възприемат като навременни, надеждни, последователни и ползващи се с авторитет.

5.3. Цели, очаквани резултати и свързани с тях индикатори на предложението в контекста на рамката за управлението по дейности (УД)

Центърът допринася за целите на програмата за обществено здраве (глава 17 03 от бюджета на Общността)

Средносрочните и дългосрочните цели на центъра са представени въз основа на неговата стратегическа многогодишна програма за периода 2007—2013 г., както се посочва в съобщението

5.4. Метод за изпълнение (индикативен)

( Централизирано управление

( пряко от Комисията

( непряко чрез делегиране на:

( изпълнителни агенции

( структури, създадени от Общностите, в съответствие с член 185 от Финансовия регламент

( национални органи в публичния сектор/органи в сферата на обществените услуги

( Поделено или децентрализирано управление

( с държави-членки

( с трети страни

( Съвместно управление с международни организации (моля, уточнете)

6. МОНИТОРИНГ И ОЦЕНКА

6.1. Система за мониторинг

Висококачествените специализирани услуги, които се очакват от ECDC (предоставяни чрез прозрачни процедури), изискват старателен мониторинг, който се основава на краткосрочни индикатори за резултати.

Тази система има за цел да отделя първостепенно внимание на въпроса дали посредством работата си ECDC е постигнал положителните промени, към които се стремят учредителният му регламент и стратегическата му многогодишна програма за периода 2007—2013 г. При стартирането на стратегическата многогодишна програма на Управителния съвет бяха представени специфични индикатори, които бяха впоследствие одобрени (през март 2008 г.). Те ще бъдат използвани през целия период с цел да се осъществява мониторинг на напредъка към постигането на целите и ще предоставят основната информация за окончателната оценка на това доколко са постигнати целите през 2013 г. При разработването на тези индикатори бяха използвани следните принципи:

Всяка цел разполага с отделен набор от индикатори , подбрани по такъв начин, че даваната от тях информация да позволява оценка на това дали/доколко е постигнат желаният резултат.

Формулировката на всеки критерий трябва да е ясна и възможно най-кратка.

Бяха положени усилия за свеждането на броя на критериите до минимум, като същевременно е възможно да се оценят постижения във всяка област.

Критериите са измерими по реалистичен начин и с разумно количество усилия.

За всеки индикатор беше проведен анализ на предложения източник на данни, неговата достъпност и надеждност, а в ECDC беше създадена нарочна информационна система за систематичното събиране и анализ на данни.

По средата на програмния период 2007—2013 г. (т.е. 2010 г.) Управителният съвет ще пристъпи към оценка на напредъка. Във връзка с окончателната оценка на реализираните до 2013 г. постижения на многогодишната програма, моментът за нея ще бъде избран по такъв начин, че Управителният съвет да разполага с резултатите от нея, когато взема решения за следващата стратегическа многогодишната програма, т.е. за периода 2014—2020 г.

И последно, в края на всяка година персоналът на ECDC ще оценява систематично изпълнението на годишния работен план, като оценява както качеството на продуктите, така и ефикасността на процеса по изпълнение. Основните моменти от тази оценка ще бъдат включени в годишния доклад на директора пред Управителния съвет.

6.2. Оценка

6.2.1. Оценка ex ante

Не се прилагат

6.2.2. Предприети мерки след междинна оценка/оценка ex-post (изводи от подобен опит в миналото)

Външната оценка на центъра беше възложена на 20 май 2007 г. по силата на Регламент (ЕО) № 851/2004 на Европейския Парламент и на Съвета от 21 април 2004 година.

„Член 31: До 20 май 2007 г. Центърът възлага извършването на външна независима оценка на неговите постижения въз основа на заданията, дадени от Управителния съвет със съгласието на Комисията. Оценката включва:

а) възможните нужди от разширяване обхвата на дейността на Центъра към други съответни дейности на общностно равнище в областта на общественото здраве, по-специално на мониторинга на здравеопазването;

и

б) периода на следващи подобни проверки.

Центърът публикува открита покана за представяне на оферти. Условията бяха изработени от работна група на Управителния съвет в съгласие с Комисията. През последните месеци изпълнителят проведе повече от 80 интервюта със заинтересовани страни (институции и агенции на ЕС, международни организации, мрежи на ЕС за наблюдение, национални министерства на здравеопазването и персонал на ECDC).

Основните заключения от тази първа външна оценка са представени на адрес: http://ecdc.europa.eu/en/About_us/Key_documents/

6.2.3. Условия и честота на бъдещи оценки

Независими външни оценки на центъра ще бъдат възлагани на всеки 5 години.

7. Мерки за борба с измамите

С цел борба с измамите, корупцията и други незаконни дейности, разпоредбите на Регламент (ЕО) № 1037/1999 се прилагат без ограничения спрямо тази агенция.

Агенцията е част от междуинституционалното споразумение от 25 май 1999 г. относно вътрешните разследвания, провеждани от ОЛАФ.

Решенията, отнасящи се до финансирането и изпълнението на споразумения и актовете, произтичащи от тях, следва изрично да предвиждат, че Сметната палата и ОЛАФ могат да извършват, ако това е необходимо, проверки на място на получателите на средства от Агенцията и на отговорниците за разпределянето им.

8. ДАННИ ЗА РЕСУРСИТЕ

8.1. Цели на предложението, изразени като финансов разход

Виж в точка 4 от съобщението таблицата, в която са описани целите на ECDC за периода 2007—2013 г. Справката за очакваните резултати по цели се намира в работния документ за персонала, в който са представени подробности за бъдещото развитие на центъра в програмния период 2009—2013 г.

8.2. Административни разходи

Дейността няма въздействие върху административните разходи на бюджета на Общността и за нея няма директно заделени от Комисията човешки ресурси.

Административните разходи на агенцията включително разходи за персонал са финансирани от оперативния бюджетен ред 17 03 03 01.

[1] http://ecdc.europa.eu/en/About_us/Key_documents/Documents/ECDC_MAS_.pdf

[2] http://ecdc.europa.eu/en/About_us/Key_documents/.....

[3] Центърът се ангажира да изготви нужната документация и да подготви подробни планове за нуждите от персонал в контекста на многогодишните планове за политика на човешките ресурси, и да ги съобрази с насоките на Комисията

[4] Разходи, които не спадат към глава xx 01 от съответния дял xx.

[5] Вж. точки 19 и 24 от Междуинституционалното споразумение.